Manuk déwata lengar

Manuk déwata lengar utawi Cendrawasih lengar (Cicinnurus respublica) inggih punika spésiés paksi sané masoroh famili Paradisaeidae. Gambar sané kapertama cendrawasih lengar kaambil olih David Attenborough kanggé dokuméntér BBC Attenborough in Paradise. Mangda mapikolih ngambil gambar paksiné punika, Attenborough ngentungang don-don ring tanah. Punika ngaé cendrawasih rauh bresihin doné punika. 

Kruna "respublica" ring wasta latin cendrawasih lengar, kaicénin olih Charles Lucien Bonaparte, biolog miwah zoolog saking Prancis, tur ponakan Napoléon. Charles ngicénin wastané punika antukan ida ngrsayang cingakang yéning ida nunjang républik, nénten raja.

 Distribusi 
Cendrawasih lengar wénten ring wewidangan nusa Waigéo miwah Batanta, Papua Kulon. Spésiés puniki nénten idup ring jabaning kalih pulo punika; puniki awinan cendrawasih lengar inggih punika spésiés éndémik Indonésia. Cendrawasih lengar idup ring alas sané tegehné kirang-langkung 300 méter saking duur segara.

Kategori:Buron